CELEX: 62011TN0285
Language: da
Date: 2011-06-06 00:00:00
Title: Sag T-285/11: Sag anlagt den 6. juni 2011 — Gooré mod Rådet

13.8.2011   
            
            
               DA
            
            
               Den Europæiske Unions Tidende
            
            
               C 238/21
            
         Sag anlagt den 6. juni 2011 — Gooré mod Rådet
   (Sag T-285/11)
   2011/C 238/38
   Processprog: fransk
   
      Parter
   
   
      Sagsøger: Charles Kader Gooré (Abidjan, Côte d’Ivoire) (ved advokat F.L. Meynot)
   
      Sagsøgt: Rådet for Den Europæiske Union
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Rådet for Den Europæiske Unions forordning (EU) nr. 330/2011 af 6. april 2011 om ændring af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d’Ivoire annulleres delvist for så vidt angår opførelsen af Charles Kader Goorés navn på listen i bilag II (og at det fastslås, at den ikke finder anvendelse på ham).
            
         
               —
            
            
               Rådet for Den Europæiske Union tilpligtes at betale Charles Kader Gooré halvtreds tusind euro (50 000 EUR) for den skade, der er forvoldt.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført to anbringender.
   
               1)
            
            
               Med første anbringende gøres gældende, at væsentlige formforskrifter er tilsidesat. Sagsøgeren bebrejder Rådet for Den Europæiske Union dels for den manglende begrundelsespligt, dels for tilsidesættelse af proportionalitetsprincippet, idet de restriktive foranstaltninger går ud over, hvad der er nødvendigt for at opnå de mål, som forfølges af Rådet for Den Europæiske Union.
            
         
               2)
            
            
               Med andet anbringende gøres gældende, at traktaterne er overtrådt. Sagsøgeren bebrejder Rådet for Den Europæiske Union dels for tilsidesættelse af retten til forsvar, idet de samlede forhold, der skal begrunde en foranstaltning, aldrig er blevet meddelt sagsøgeren, dels for tilsidesættelse af ejendomsretten.